钦定古今图书集成/明伦汇编/氏族典/第083卷 > 《廖用贤尚友录》 > 胡叟
## 钦定古今图书集成/明伦汇编/氏族典/第083卷 > 《廖用贤尚友录》 > 胡叟

按《魏书胡叟传》：“叟字伦许，安定临泾人。世有冠冕，为
西夏著姓。叟少聪敏，知名乡国，学不师受，好属文。既
善为典雅之词，又工为鄙俗之句。以姚政将衰，遂入
长安观风化，隐匿名行，惧人见知。叟孤飘坎𡒄，未有
仕路，遂入汉中。刘义隆梁秦二州刺史冯翊吉翰以
叟才士，颇相礼接，授叟末佐，不称其怀。未几，翰迁益”
州，叟随入蜀，多为豪儁所尚。在益土五六载，北至杨
难当，乃西入。沮渠牧犍遇之不重，叟亦本无附之之
诚，乃谓所知程伯达曰：“吾之择木，夙在大魏，与子暂
违，非久阔也。”岁馀，牧犍破降。叟既先归国，朝廷以其
识机，拜虎威将军，赐爵始复男。家于密云。蓬室草筵，
惟以酒自适，不治产业，常苦饥贫，然不以为耻。叟少
孤，每言及父母，则泪下若“孺子”之号。《密云》左右皆祗
仰其德，岁时奉以麻布谷麦，叟随分散之，家无馀财。
年八十而卒。叟无子，竟以绝后。